cyanic-selkie/wikianc huggingface dataset:
Լյուքսեմբուրգի թանգարան
Լյուքսեմբուրգի թանգարան (Musée du Luxembourg), արվեստի թանգարան Փարիզի VI թաղամասում՝ Սենա գետի ձախ ափին, Լյուքսեմբուրգյան այգում, Լատինական թաղամասի հարավային հատվածին մոտ։
Պատմություն
Թանգարանը հիմնադրվել է 1750 թվականին։ Ի սկզբանե եղել է պատկերասրահ՝ տեղակայված Լյուքսեմբուրգի պալատի արևելյան հատվածում (արևմտյան հատվածում էր գտնվում Ռուբենսի Մարի դե Մեդիչի շարքը), 1818 թվականին դարձել է ժամանակակից արվեստի առաջին թանգարանը։ Ներկայիս շենք թանգարանը տեղափոխվել է 1884 թվականին։ 2000 թվականին թանգարանի կառավարումն ստանձնել է Ֆրանսիայի մշակույթի նախարարությունը և Ֆրանսիայի սենատը, և թանգարանն սկսել է օգտագործվել ժամանակավոր ցուցահանդեսների համար։ 2010 թվականից թանգարանն ընդգրկվել է Թանգարանների ազգային միության կազմում ։
1750-1780 թվականներին թանգարանը եղել է Փարիզի առաջին հանրային պատկերասրահը, որը ցուցադրել է արքայական հավաքածուն, որն ընդգրկել է Տիցիանի «Մադոննան և ճագարը», Դա Վինչիի «Սուրբ ընտանիք» (կամ «Կույսն ու մանուկը սուրբ Աննայի հետ» (Լեոնարդո դա Վինչի) կամ «Մադոննան ժայռերում») և այն հին վարպետների շուրջ 100 աշխատանքներ, որոնք այժմ Լուվրի թանգարանի հիմնական մասն են կազմում։ 1803 թվականին թանգարանը վերաբացվել է և ներկայացրել այնպիսի նկարիչների, ինչպիսիք Նիկոլա Պուսեն, Ժակ Լուի Դավիդը։ Այստեղ ցուցադրված աշխատանքներից շատերը գտնվում են Փարիզի տարբեր թանգարաններում՝ Ժյո դը պոմ ազգային պատկերասրահում, Musée de l'Orangerie-ում, Փարիզի Ժամանակակից արվեստի պետական թանգարանում, Օրսե թանգարանում։
Արտաքին հղումներ
Կատեգորիա:Ֆրանսիայի թանգարաններ Կատեգորիա:1750 հիմնադրված թանգարաններ
Ավնիկ
Ավնիկ, գյուղ Մեծ Հայքի Այրարատ աշխարհի Հավնունիք գավառում, իսկ ապա գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում է Արաքսի աջ ափին, Արաքս և Բասեն գետերի միախանման վայրում։
Անվանումներ
Գյուղն ունեցել է հետևյալ անվանումները. Աբնիկոն, Ավենիկ, Ավընկաբերդ, Ավնիկուբերդ, Ավնիք, Ավնկաբերդ, Ավնկոբերդ, Ավնկուբերդ, Աֆնիք, Կըթնի, Կթնի, Կթնոգյուղ, Ճիվանգալեսի, Ճիվանխալե, Որնիկ, Որնկաբերդ, Ջեվանքալաան, Ջիվանգալասի, Ջիվանկալե, Ունիք, Օնիկ, Օրնիկ, Օրնկաբերդ։
Պատմություն
Ավնիկի բերդը հիշատակվում է IX դարից, կառուցված էր դժվարամատչելի բլրի վրա և շրջապատված էր պարիսպներով։ Ըստ Մ. Չամչյանի գյուղը գոյություն է ունեցել V դարից։
Ավնիկը գրավել և թալանել են 1054 թվականին սելջուկները, իսկ 1394 թվականին, երկարատև պաշարումից հետո՝ Լենկթեմուրը։ Սակայն ըստ Արիստակես Լաստիվերցու 1054 թվականին սելջուկ սուլթանը խնայել է Ավնիկ ամրոցը և շարժվել է Դու գյուղի ուղղությամբ ։
Բնակչություն
Հին և միջին դարերում գյուղը եղել է հայաբնակ։ XIX դարի վերջին ուներ մոտ 60 տուն, իսկ XX դարի սկզբներին 200 տուն թուրք և քուրդ բնակիչ։
Պատմամշակութային կառույցներ
Բերդի ավերակները, որ նշմարվում էին 1985 թվականի դրությամբ, թուրքերն այն կոչում են Ջիվանկալե ։ Այն հավանաբար կառուցված էր IX դարում Բագրատունիների կողմից ։
Արտաքին հղումներ
Կատեգորիա:Արևմտյան Հայաստանի գյուղեր
Կանաչ մամուռներ
Կանաչ մամուռներ (եզակի՝ կանաչ մամուռ) (Chlorophyta), պատկանում են ստորին բույսերի խմբին։ Ժամանակակից համակարգում կանաչ ջրիմուռներն տեղադրված են առանձին բաժիններում, որոնք իրենց մեջ ներառում են միաբջիջ և գաղութային պլանկտոնային ջրիմուռներ, ստորջրյա (բենթոսային) ջրիմուռների միաբջիջ և բազմաբջիջ ձևեր։ Այստեղ հանդիպում են թալոմի (արմատի, ցողունի և տերևի տարբերակում չունեցող ստորակարգ բույսի մարմին) բոլոր մորֆոլոգիական՝ կազմաբանական ձևերը, բացի ռիզոպոդիալ միաբջիջ և բարդ կառուցվածք ունեցող հսկայական բազմաբջիջ ձևերից ։ Շատ թելիկավոր կանաչ ջրիմուռներ ամրանում են հիմքին միայն զարգացման առաջին փուլում, ապա նրանք դառնում են ազատ ապրող՝ ձևավորելով գորգեր և փուչիկներ։
Կանաչ ջրիմուռը, այս պահին ունեցած տվյալներով, ջրիմուռների ամենալայն բաժինն է։ Մոտավոր հաշվարկներով սրա մեջ մտնում են 13000-20000 տեսակ։ Դրանք տարբերվում են առաջին հերթին իրենց թալոմի (արմատի, ցողունի և տերևի տարբերակում չունեցող ստորակարգ բույսի մարմին) մաքուր կանաչ գույնով, որոնք նման են բարձր բույսերի երանգին և պայմանավորված է այլ գունանյութերի՝ պիգմենտների, նկատմամբ քլորոֆիլի գերակշռությամբ։ Կանաչ ջրիմուռների բնակավայրը հիմնականում ջրային է, երբեմն նույնիսկ ցամաքային խոնավ տարածքներ։
Կառուցվածք
Ջրիմուռների բջիջներում քլորոպլաստը սովորաբար ուռուցիկ է, հաստ պատերով, քլորոֆիլից բացի պարունակում է լրացուցիչ գունանյութերի մի ամբողջ շարք՝ ներառելով քսանթոֆիլ՝ լյութեին, զեաքսանտին, վիոլաքսանտին, անտերաքսանտին, նեոքսանտին և այլն։ Կանաչ ջրիմուռներում լրացուցիչ պիգմենտները չեն գերակշռում քլորոֆիլին։ Ամենակարևոր պահեստային պոլիսախարիդը օսլան է, որը հանդիպում է պիրենոիդի շուրջ հատիկների տեսքով կամ ցրված է քլորոպլաստի հիմքում։ Պիրենոիդներն ընկղմված են քլորոպլաստի մեջ և ներծծված են թիլակոիդներով։ Քլորոպլաստն ունի կրկնակի մեմբրան։ Այդ հարաբերակցությամբ կանաչ ջրիմուռները հիշեցնում են կարմիր ջրիմուռներին և բարձրակարգ բույսերին։ Քլորոպլաստում թիլակոիդները խմբված են 2-6 հատիկներով թիթեղի տեսքով, ինչպես բարձրակարգ բույսերի մոտ։ Բջիջները ոչ հաճախ պարունակում են կծկվող վակուոլներ (ավելի հաճախ - 2), կարող են ունենալ ստիգմա։
Կանաչ ջրիմուռների շոշափուկավոր բջիջները հանդիսանում են հետերոկոպտյան (անիզոկոնտյան) - շոշափուկներն ունեն նմանատիպ կառուցվածք, չնայած, որ նրանք կարող են տարբերվել երկարությամբ։ Սովորաբար լինում են երկու շոշափուկներ, բայց հանդիպում են նաև չորս և ավել շոշափուկներ։ Կանաչ ջրիմուռների շոշափուկները չունեն մաստիգոնեմ (ի տարբերությու հետերոկոնտի), բայց կարող են ունենալ նուրբ մազիկներ կամ թեփուկներ։
Կենսական ցիկլ
Կանաչ ջրիմուռների կենսական ցիկլը շատ բազմազան է։ Այստեղ հանդիպում են բոլոր տեսակները։ Հապլոբիոնտիկ զիգոտիկ ռեդուկցիայով (Hydrodictyon reticulatum, Eudorina): Երկմտրակ գամետները ազատվում են իրենց մայր բջիջներից իրենց պատյանում գտնվող ծակոտիով, գամետների միաձուլումը տեղի է ունենում խողովակի միջոցով։ Ապա զիգոտը վերածվում է քնած զիգոսպորայի, իսկ ֆիզիոլոգիական հանգստի շրջանից հետո այն վերաճում է 4 զոոսպորային գոյացության (մեյոզիկ բաժանման արդյունքում)։ Յուրաքանչյուր զոոսպոր կազմավորում է պոլիեդր՝ ձևավորելով կպչուն զոոսպորներից կազմված փոքրիկ գնդաձև ցանցեր։ Գապլո - դիպլոբիոնտիկ ջրիմուռներ՝ սպորային ռեդուկցիայով (Ուլվա՝ էնտերոմորֆա, Ուլոտրիքս, Կլադոֆորայի որոշ տեսակներ)։ Երկմտրակ իզոգամետները դուրս են գալիս մայր բջիջից, որից հետո տարբեր թելերից կազմված գամետները լուծվում են ջրում։ Կազմավորվում է քառամտրակավոր զիգոտ, որն ազատ լողում է ջրում։ Որից հետո այն իջնում է ինչ-որ մակերեսի վրա և ծածկվում է ամուր թաղանթով՝ այդ կերպ վերածվելով հաստ բջիջի (կոդիոլում), սրան հաջորդում է ֆիզիոլոգիական հանգիստը։ Բարենպաստ միջավայրում այն վերաճում է 4 - 16 զոոսպորի կամ ապլանոսպորի, որոնք լողալու կարճ ժամանակահատվածից հետո կպնում են որևէ հիմքի և վերաճում են նոր թելիկների։ Հանգստի վիճակից դուրս գալը ակտիվացնում են  տարբեր գործոններ՝ ջերմաստիճանի բարձրացում, միջավայրի ջրածնային ցուցիչի (pH ) փոփոխություն և այլն։
Դիպլոբիոնտային ջրիմուռներ գամետային ռեդուկցիայով (Bryopsis). Պլանոզիգոտը նստում և վերաճում է մեծ բջջակորիզով թելիկավոր թալոմի (արմատի, ցողունի և տերևի տարբերակում չունեցող ստորակարգ բույսի մարմին), բջջակորիզը կիսվում է, այդ կերպ առաջանում են ստեֆանոկոնտյան զոոսպորներ, որոնք աճում են վեգետատիվ թալոմում։ Հատկապես շատ կանաչ ջրիմուռներ աճում են գարնանը, երբ լիթորալում բոլոր քարերը ծածկված են կանաչ ջրիմուռների զմրուխտյա շերտով՝ կտրուկ հակադրելով սպիտակ ձյանը, որը պատել է ափամերձ քարերը։ Քարերի վրայի խավոտ կանաչ գորգը ձևավորում է աճող թելիկներ՝ ուլոտրիքս և ուրոսպոր։ Ամռանը հաճախ աճում են շատ էգատրոպիլներ (հոմ. Cladophora aegagropila), որը ոչ հազվադեպ է ունենում լպրծուն կանաչ զանգված։ Բաց ժայռոտ ափերում բաց - կանաչ ճյուղավորված թփերը կազմավորում են ակրոսիֆոնիա։
Բնության մեջ և մարդու կյանքում
Որոշ կանաչ ջրիմուռներ (օրինակ՝ ուլվա՝ էնտերոմորֆա) լայնորեն օգտագործում են սննդի մեջ։ Քլորելան օգտագործում են որպես ջրի աղտոտվածության աստիճանը որոշող ինդիկատոր և պահում են սուզանավերում, որպեսզի մաքրեն օդը ածխաթթու գազից։
Սակայն, հիմնականում, մարդիկ չեն օգտագործում ջրիմուռներ։
Կանաչ ջրիմուռների մեջ հայտնի է ջրային և ցամաքային բույսերի մակաբույծերի շարքը (տեսակները՝ Cephaleuros, Chlorochytrium, Rhodochytrium), ինչպես նաև կենդանիների շարքը (Prototheca):
Ծանոթագրություններ
Կատեգորիա:Կանաչ ջրիմուռներ Կատեգորիա:Բույսեր այբբենական կարգով Կատեգորիա:Ջրիմուռներ Կատեգորիա:Բույսեր Կատեգորիա:Կենսաբանություն Կատեգորիա:Էուկարիոտներ Կատեգորիա:Բուսաբանություն
Մորիս Բառես
Մորիս Բառես (Auguste-Maurice Barrès, ), ֆրանսիացի վիպասան, էսսեիստ, ազգայնականության (նացիոնալիզմի) տեսաբան, քաղաքական գործիչ ; Ստացել է իրավաբանական կրթություն։ Ընտրվել է Ֆրանսիական ակադեմիայի անդամ ։ Հեղինակն է «Ես-ի պաշտամունքը» (Le Culte du moi) եռագրության, որ բաղկացած է հետևյալ գրքերից. «Բարբարոսների հայացքի ներքո» (Sous l’oeil des Barbares (1888), «Ազատ մարդ» (Un Homme libre (1889) և «Բերենիսի պարտեզը» (Jardin de Bérénice (1891)։ Հիշարժան երկերից են նաև  Du Sang, du volupté et de la mort-ը (1894), Greco ou le secret de Tolède-ն (1911) և Jardin sur l'Oronte-ը (1923); Հանրահայտ Դրեյֆուսի գործի դատաքննության ժամանակ արտահայտվել է ընդդեմ հրեա զինվորական Ալֆրեդ Դրեյֆուսի, որ մեղադրվում էր լրտեսության մեջ  ։ Քարոզչական եռանդուն աշխատանք է կատարել Ժաննա դ՛Արկի պաշտամունքը արմատավորելու և տարածելու նպատակով ։
Որոշ պատմաբանների կարծիքով՝ առաջինը Մորիս Բառեսն է գործածել «նացիոնալ սոցիալիզմ» («նացիզմ») եզրույթը ։
Կենսագրություն
Մորիս Բառեսը ծնվել է 1862 թվականի օգոստոսի 19-ին Շարմ սյուր Մոզելում։ Մանկությունն անցել է Լոթարինգիայում, որը 1870-1871 թվականների պատերազմում ֆրանսիացիների կրած պարտության հետևանքով, Էլզասի հետ մեկտեղ, հանձնվել է գերմանացիներյն։ Պատմական այդ իրադարձությունը խոր ու անջնջելի դրոշմ է թողել Բառասի ներաշխարհի ու ստեղծագործության վրա։ 27 տարեկանում ընտրվել է պատգամավոր և իր տևական քաղաքական գործունեության ընթացքում ջանացել է, ձախաթևյան շրջանակների հետ համագործակցելով, կերտել նացիոնալ (ազգայնական) սոցիալիզմ։ Ձգտելով պաշտպանել ֆրանսիացի աշխատավորների շահերը՝ դեմ է եղել ներգաղթյալներին և արտասահմանից ապրանքների ներմուծմանը ։ Դրեյֆուսի դատի շուրջ ծավալված թեժ բանավեճերն ու քաղաքական-գաղափարական պայքարը նրան հեռացրել են սոցիալիզմից ու սոցիալիստներից և նրա մեջ բյուրեղացրել նացիոնալիզմը՝ ազգայնականությունը, որը, սակայն, էքսպանսիոնիստական չէր, այլ՝ պաշտպանողական։ Նա ուզում էր, որ Ֆրանսիան կարողանա իրեն վերադարձնել 1871 թվականի ֆրանս-պրուսական պատերազմի հետևանքով կորցրածը։ Թշնամաբար էր տրամադրված գերմանացիների նկատմամբ։ Փառաբանում էր ռազմատենչությունն ու ավանդապաշտությունը՝ շեշտելով անցյալի դերն ու ազդեցությունը ազգի կյանքում ։
Իր գրական գործերում նա լիարժեքորեն ի հայտ է բերել թե՛ նուրբ վերլուծական միտք և թե՛ բարձր քնարական ոգի, դրսևորել է նաև խորհրդապաշտությանը բնորոշ արտահայտչաձևեր և, իհարկե, խոր ազգայնականություն։ Միաժամանակ խորամուխ է եղել իսպանական մշակույթի ուսումնասիրման մեջ, սիրել է ու բարձր գնահատել այն ։ Կյանքի որոշ շրջանում եղել է ռազմատենչ, մոլեռանդ հակասեմական (թեև, Յուջին Վեբերի կարծիքով, այդ հարցում նրա հայացքներն ու վերաբերմունքն ավելի չափավոր ու մեղմ էին, քան բլանկիստներից շատ-շատերինը)։
Արտաքին հղումներ
Կատեգորիա:Ֆրանսիացի գրողներ Կատեգորիա:Ֆրանսիական ակադեմիայի անդամներ Կատեգորիա:Ֆրանսիայի քաղաքական գործիչներ Կատեգորիա:Ֆրանսիացի վիպասաններ Կատեգորիա:Ֆրանսիացի լրագրողներ Կատեգորիա:20-րդ դարի տղամարդ գրողներ Կատեգորիա:20-րդ դարի ֆրանսիացի վիպասաններ Կատեգորիա:Սրտամկանի ինֆարկտից մահացածներ
Արտագերս (այլ կիրառումներ)
Արտագերս, կարող է վերաբերել՝
Պրոգիմնազիա
Պրոգիմնազիա ( - փոխարեն և γυμνάσιον - գիմնազիա), Ռուսաստանում չորսդասյա ուսանում՝ հաստատություն, որ համապատասխանում է գիմնազիայի չորս կրտսեր դասարաններին։
Ստեղծվել է 1864 թվականին, 1866 թվականից իրավունք է ստացել քննություններ ընդունել ծխական ուսուցչի և առաջին կարգի աստիճանավորի կոչում տալու համար։ 20-րդ դարի սկզբին Ռուսաստանում կար ավելի քան 200 արական, իգական և զինվորական պրոգիմնազիա։
Ծանոթագրություններ
Կատեգորիա:Ուսումնական հաստատություններ
Դաշտավայր
Դաշտավայր, ցամաքի մաս՝ տեղադրված ծովի մակարդակից 200 մետրից ոչ բարձր։ Դաշտավայրերը հիմնականում տափարակ կամ բլրավոր հարթավայրեր են՝ կազմված ծովային նստվածքներից ու գետային բերվածքներից։ Կան նաև ծովի մակարդակից ցածր տեղադրված (Մերձկասպյան) և մարդու կողմից ծովից նվաճված դաշտավայրեր (Հոլանդիայում, Ճապոնիայում և այլն)։ Խոշորագույններից են Ամազոնի և Պարանայի դաշտավայրերը։
Կատեգորիա:Դաշտավայրեր
Տանիչաու
Տանիչաու (Танычау, Танысау), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 78 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ուչալինսկի շրջանի բնակավայրեր
Տիրաղբուն
Տիրաղբուն, գյուղ Արևմտյան Հայաստանում, Խարբերդի վիլայեթի Չարսանջակի գավառակում ։
Բնակչություն
XX դարի սկզբին ուներ 8 տուն հայ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Սոկոլովո (գյուղ, Գատչինսկի շրջան)
Սոկոլովո (Сокколово), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2011 թվականին գրանցված տվյալներով կազմում էր 121 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր
Կոսովոյի Ազատագրության Բանակ
Կոսովոյի Ազատագրության Բանակը (ալբաներեն՝ Ushtria Çlirimtare e Kosovës (UÇK), անգլերեն՝ Kosovo Liberation Army (KLA)) զինված կազմակերպություններ էր, որը գործում էր Կոսովոյում և ձգտում էր Կոսովոյի ալբանական բնակչության անկախությանը Սերբիայից (Հարավսլավիայից)։ Հիմնական գործունեթյունը ծավալել է 1996 թ․-ից մինչև 1999 թ․–ի Կոսովոյոի պատերազմը՝ ՆԱՏՕ-ի կողմից Հարավսլավիայի ռմբակոծումը։ Տարբեր ժամանակներում ունեցել է 6-20 հազար անդամ։ Ֆինանսական և նյութական աջակցություն է ստացել Թուրքիայից, Ալբանիայից, երբեմն էլ՝ ՆԱՏՕ–ից
Սերբիան այն համարել է ահաբեկչական կազմակերպություն։ Ռոբերտ Գելբարդը՝ ԱՄՆ ներկայացուցիչը Բալկաններում, 1998 թվականին ևս այն որակել է որպես ահաբեկչական կազմակերպություն  ։ ՄԱԿ-ը ևս այդպես է նկարագրել այս կազմակերպությունը  ։
Ծանոթագրություններ
Կատեգորիա:Զինված ուժեր Կատեգորիա:Ահաբեկչություն Կատեգորիա:Պարտիզանական շարժումներ
Հայոց ցեղասպանության խաչքար (Գլենդել, Կալիֆոռնիա)
Պատմություն
Խաչքարը նվիրված է Հայոց Ցեղասպանության զոհերի հիշատակին, ստեղծվել է Արթուր Զաքարյանի ընտանիքի հովանավորությամբ, տեղադրվել է 2000 թվականի հուլիսի 23-ին ։
Տվյալներ
Խաչքարը կառուցված է Հայաստանի բերված տուֆ քարից, հիմքը գրանիտ է, որը կազմված է 5 մասից՝ խորհրդանշելով 5 մայրցամաքները։ Խաչքարի կենտրոնից կախված է համընդհանուր սիրո և բարեգործության սիրտը, որից, որպես ցեղասպանության հետևանք, արյուն է կաթում խաչի վրա։ Խաչքարի վրայի 12 դատարկ խոռոչները խորհրդանշում են հայկական 12 գավառները, որտեղից տեղահանվել է հայ բնակչությունը։ Հավերժության ասուպը խորհրդանշում է հայ ժողովրդի ուժեղ և ամուր ապագան։ Խաչքարի վերևի կամարի զանգը ղողանջում է ի նշան փոխհատուցման։ Ցեղասպանությունը չի մոռացվում դարերի ընթացքում։ Խաչքարի վրայի արծիվը բնորոշում է հավերժական արդարությունը։
Ծանոթագրություններ
Կատեգորիա:ԱՄՆ-ի հուշարձաններ Կատեգորիա:Հայոց ցեղասպանության հուշարձաններ
Բնական իրավունք
Բնական իրավունք, իրավունք, որը մարդուն տրված է ի ծնե, բնությունից և անկախ է ամեն տեսակի իշխանությու­նից, անփոփոխ է ու հաստատուն։ Մարդու բնական իրավունքների շարքին են դասվում կյանքի իրավունքը, արժանապատվության իրավունքը, սեփականութ­յան իրավունքը, ընտանիք կազմելու իրավունքը, անձի անձեռնմխելիությունը և այլն։
Լուսավորականության դարաշրջանում
Բնական իրավունքն իբրև քաղաքական և իրավական մտքի հասկացության իր սոցիալական առավելագույն հնչեղությունն է ստացել հատկապես Լուսավորականության դարաշր­ջանի մտածողների հայացքներում, որոնցում բնական իրավունքը դիտվում էր բնական բնույթով պայմանավորված սկզբունքների, իրավունքների ամբողջություն, որն ունի նաև արժեքային նշանակություն։ Ի տարբե­րություն նախորդ դարաշրջանների, լուսավորականությունը բնական իրավունքը վերածեց նաև քաղաքական գործոնի և առանցքային խնդիր դարձավ մարդու ազատության և իշխա­նության փոխհարաբերության հարցը։ Այդ պատճառով բնական իրավունքի տեսությունը դարձավ ավատատիրական միապետությունների բացարձակ իշխանության սահմանափակման գաղափարական հիմնավորում, իբրև արդարություն հաստատելու բնական միջոց և աստի­ճանաբար ձևավորվեց մարդու իրա­վունքներն իշխանության չարաշահում­ներից պաշտպանելու սկզբունքը։ Լուսավորականության մտածողներն առաջադրելով բնական իրավունքի տեսությունն իբրև իշխանության սահմանափակման արդ­յունավետ միջոց, իբրև դրական իրավունքի նկատմամբ բնական իրավունքի գերակայության սկզբունք և դրանով իսկ պաշապանելով մարդու անօտարելի իրավունքները, գաղափարապես հիմնավորեցին և նախապատրաստեցին արևմտյան քաղաքակրթության հետագա զարգացման ուղին։
Բնական իրավունքը պաշտոնական փաստաթղթերում
Առաջին քաղաքական փաստաթուղթը, որը բնական իրավունքն ազդարարեց իբրև պետական իշխանության հոգածության առարկա և դրա պաշտ­պանությունն իբրև պետական իշխանության սահմանափակում և իշխանության անմիջական պարտականություն, Անկա­խության ամերիկյան հռչակագիրն էր (1776)։ Այդ իրավաքաղաքական փաս­տաթղթում բնական իրավունքի շարքին է դասվում ժո­ղովրդի անկախության հաստատման իրավունքը, կառավարման տիրապետող համակարգը նոր համակարգով փոխարինելու ժոդովրդի իրավունքը, մարդկանց հավասարության իրավունքը, կյանքի իրավունքը, ազատության իրավունքը ու երջանկության ձգտելու իրավունքը։ Բնական իրավունքի հիմնարար նշանակություն է տրված նաև Մարդու և քաղաքացու իրավունք­ների հռչակագրում (Ֆրանսիա 1989 ), որում նախկինի համեմատությամբ բնական իրավունքը շարադրված է շատ ավելի ընդարձակ և այդ պատճառով այն դարձել է օրինա­կելի բազմաթիվ ժոդովուրդների համար։ Հետագայում A իրավունքի պաշտպանության, դրական իրավունքի նկատմամբ բնական իրավունքի գե­րակայության, պետական իշխանութ­յունը բնական իրավունքը սահմանափակելու սկզբունքներն արտացոլվեցին ժողովրդավարական պետությունների սահմանադրություններում։ Անհրաժեշտ է նշել, որ այդ սկզբունքներն իրենց արտահայտությունը ստացան նաև Շահամիր Շահամիրյանի «Որոգայթ փառացում» (1773)։
Բնական իրավունքն առհասարակ մարդու իրավունքների նկատմամբ ուշադրությունը սևեռվեց հատկապես 20-րդ դարի Երկրորդ կեսին, երբ վերածնված բնական իրավունքը դաոնում էր հասարակական հարաբերությունների կար­գավորիչ, իբրև դրական իրավունքի ձևափոխման հիմք, որը պետի է բացառի ամեն տեսակի բռնություն և անօրի­նականություն։ Բնական իրավունքի նկատմամբ այսս մոտեցումը դաոնում է արդի հասարակության ժողովրդավարական սկզ­բունքների նախահիմքը, որով պայմանավորվում էր ոչ թե վերացական ժողովր­դավարությունը, այլ հասարակական հարաբերությունների ժողովրդավարա­կան կարգավորման ամենօրյա ընթաց­քը։
Աղբյուրներ
Կատեգորիա:Իրավունքի փիլիսոփայություն Կատեգորիա:Իրավունքի տեսություններ Կատեգորիա:Մետաֆիզիկայի հասկացություններ
Չենանգո շրջան (Նյու Յորք)
Չենանգո շրջան (Chenango County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 2.328 կմ² է, բնակչությունը՝ 50.477 մարդ (2010 թ. տվյալներով)։ Շրջկենտրոնն է Նորվիչ բնակավայրը։ Կազմավորվել է 1798 թ.։
Թեսալիա
Թեսալիան (Θεσσαλία) Հունաստանի Հանրապետության 13 պերիֆերիաներից (մարզերից) մեկն է, որը գտնվում է երկրի հյուսիս-արևելքում, Եգեյան ծովի ափին։
Թեսալիան Կենտրոնական Մակեդոնիա, Արևելյան Մակեդոնիա և Թրակիա ու Արևմտյան Մակեդոնիա պերիֆերիաների հետ հաճախ են կոչում Հյուսիսային Հունաստան»։ Պերիֆերիայի կենտրոնն է Լարիսա քաղաքը։ Թեսալիայի պերիֆերիան համապատասխանում է համանուն պատմական շրջանին այս տարածքում։
Անվանում
Անվանումը ստացել է մ. թ. ա. 12-րդ դարում այնտեղ բնակություն հաստատած թեսալների (էոլիական ցեղ) ցեղանունից ։
Աշխարհագրություն
Թեսալիայի տարածքը՝ 14.037 քառ. կմ. է։
Բնակչություն
Թեսալիայի բնակչությունն է 760,714 մարդ (2005)։
Վարչական բաժանում
Թեսալիայի մարզը վարչականորեն բաժանված է 4 միավորի (նոմի)՝
Աղբյուրներ
Կատեգորիա:Հունաստանի վարչական բաժանում Կատեգորիա:Պատմական մարզեր Կատեգորիա:Հին Հունաստանի աշխարհագրություն Կատեգորիա:Թեսալիա Կատեգորիա:Հունաստանի վարչական շրջաններ Կատեգորիա:Հունաստանի ավանդական աշխարհագրական բաժանում Կատեգորիա:Հին հունական դիցաբանության աշխարհագրություն
Միիսակյուլա (գյուղ, Կիիլի շրջան)
Միիսակյուլա (Mõisaküla), գյուղ Էստոնիայի Հարյումաա նահանգի Կիիլի շրջանում։
2011 թվականի տվյալներով գյուղում բնակվում էր 191 մարդ։
Ակթաշ (այլ կիրառումներ)
Ակթաշ եզրը կարող է վերաբերել՝
Չերնիշյովո (գյուղ, Ռազդոլնոյեի շրջան)
Չերնիշյովո (Чернишове, Oğuz Oğlu), գյուղ Ուկրաինայի Ղրիմի Ինքնավար Հանրապետության Ռազդոլնոյեի շրջանում։ Բնակավայրը նախկինում նաև անվանվել է Օգուզ-Օղու Տատարսկի։
2001 թվականի տվյալներով Չերնիշյովո գյուղում բնակվում էր 2 216 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Ռազդոլնոյեի շրջանի բնակավայրեր Կատեգորիա:Ուկրաինայի գյուղեր
Արթուր Ավագյան (այլ կիրառումներ)
Արթուր Ավագյան անունը կարող է վերաբերել հետևյալ անձանց.
Լվացարարուհին (նկար)
Լվացարարուհին, Ադամյանի ստեղծագործություններից, որտեղ երևում է ժողովրդի երրորդ դասի նկատմամբ կարեկցող վերաբերմունքը։ Կենդանի դիտողականությամբ են պատկերվել լվացարարուհիները, որոնք, կարիքից դրդված, լվացք են անում գետում։
Սյուժեն առօրեական է։ Պատկերի ձախ անկյունից դեպի խորքը տեղավորված են երեք կանայք, որոնք, նստած գետափին, շորեր են լվանում։ Նրանցից յուրաքանչյուրը, ռիթմիկ դասավորությամբ շարված, զբաղված է իր գործով։ Նրանց անբռնազբոսիկ կեցվածքը, շարժումը տրված է այնքան բնական, այնպիսի վայրկենական դիտողականությամբ։ Հենց այսպիսի կատարումն է Ադամյանին կապում վաղ շրջանի իմպրեսիոնիստներին
Պատկերման տեխնիկա
Կերպարները ստեղծված են անբռնազբոսիկությամբ։ Նրանց շարժումները այնքան բնական են, այնպիսի դիտողականությամբ են արված, ինչպիսին դրանք տեսնում եք կյանքում։ Կանայք պատկերված են ոչ այնքան մանրամասնորեն, կատարումը գրեթե էտյուդային է, բայց դրանով մեկտեղ նրանցից յուրաքանչյուրը դիտվում է որպես անհատականացված կերպար։ Դա արտահայտված է թե՛ նրանց դիմագծերի,  թե՛ մարմնաձևերի,  թե՛ կեցվածքների շարժումների նկարագրությամբ։ Բացի լվացարարուհիների կենդանի կերպարներից, գործը գրավիչ է նաև կատարման միջոցներով։ Անկյունագծերով զարգացող կոմպոզիցիան պատկերին հաղորդել է շարժունակություն, հեռանկարչական խորություն, տեսողության համար հաճելի տպավորություն։
Պատկերի գեղարվեստական առանձնահատկություններից է նաև բացօթյա պայմաններին համապատասխան լուսավորությունը՝ լույսի ու ստվերների աշխույժ հակադրումով, որի շնորհիվ արտահայտչականության ուժը ներգործուն է։ Թեպետ բնագիրը հայտնի չէ, բայց պատկերում նկատելի երանգային հարաբերությունները վկայում են նրա նուրբ կոլորիտի մասին ։
Ծանոթագրություններ
Կատեգորիա:Կարապետ Ադամյանի նկարներ
Մահասվետա Դևի
Մահասվետա Դևի (মহাশ্বেতা দেবী, Môhashsheta Devi, ), հնդիկ գրող և բանաստեղծուհի, դրամատուրգ, իրավապաշտպան ։
Կենսագրություն
Մահասվետա Դևին ծնվել է գրող և բանաստեղծ Մանիշ Գհաթակի ընտանիքում, որի ավագ եղբայրը ռեժիսոր Ռիթվիկ Գհաթակն է։
Արտաքին հղումներ
Կատեգորիա:Հնդկաստանի իրավապաշտպաններ Կատեգորիա:Հնդիկ կին ակտիվիստներ Կատեգորիա:20-րդ դարի կին գրողներ Կատեգորիա:Կալկաթայի համալսարանի շրջանավարտներ Կատեգորիա:Հնդիկ գրողներ Կատեգորիա:Հնդիկ բանաստեղծներ Կատեգորիա:Հնդիկ վիպասաններ Կատեգորիա:Հնդիկ դրամատուրգներ Կատեգորիա:Բանաստեղծներ այբբենական կարգով Կատեգորիա:Հնդիկ կին գրողներ Կատեգորիա:Կին կենսագիրներ
Յագերմաստեր
Յագերմաստեր, ինչպես նաև (Jägermeister՝ յեգերմաստեր, բառացի՝ գլխավոր եգեր ), 35% թնդությամբ գերմանական լիկյոր։ Պատրաստված է բույսերից։
Պատկանում է դառը խմիչքների կարգին։ Լիկյորը ստացվում է 56 բաղադրամասերի՝ բույսերի, արմատների, կեղևների թրմումից, և պահվում է կաղնու տակառներում մոտ 12 ամիս։ Խմիչքի ստույգ բաղադրությունը գաղտնի է պահվում։ Լիկյորի շշի պիտակի վրա պատկերված է եղջերու, իսկ եղջյուրների կենտրոնում՝ խաչ՝ ինչպես Սուրբ Գուբերտի (որսորդների հովանավոր) լեգենդում։ Պիտակը երիզված է գերմանացի գրող և անտառապահ Օսկար ֆոն Ռիզենտալի բանաստեղծությունով։ Տարբերանշանում օգտագործվել է հին Jägermeiſter անվանումը՝ երկար s գրվածքի ոճով։
Յագերմաստերը, ինչպես շատ ուրիշ դառը խմիչքներ, նպաստում է մարսողությանը։ Օգտագործվում է սառեցված, ինքն իրենով կամ կոկտեյլներում ։
Պատմություն
Լիկյորը թողարկվել է 1935 թվականին Mast-Jägermeister SE (հիմնադրված 1878 թվականին) կազմակերպության կողմից, որը տեղակայված է Ստորին Սաքսոնիայի Վոլֆենբյուտտել քաղաքում։ Բաղադրատոմսը ստեղծվել է 1934 թվականին կազմակերպության հիմնադրի որդու՝ Կուրտ Մաստի կողմից ։ Նախնական բաղադրությունը մշակվել է որպես դեղամիջոց նյութափոխանակության բարելավման համար։
Նացիստական Գերմանիայի անտառային տնտեսությունը վարում էր Հերման Գյորինգը, որի նախաձեռնությամբ 1934 թվականին ընդունվել են որսորդության նոր կանոններ։ Դրա հետ կապված՝ Վերմախտի զինվորները այդ խմիչքն անվանել են «Գյորինգի շնապս»։
1970-ական թվականներից լիկյորը արտահանվում է աշխարհի մի շարք երկրներ։
Գովազդ
ԱՄՆ-ում Յագերմաստերը ավելի հայտնի է դարձել Pantera, Metallica, Slayer մետալ խմբերի մասնակցությամբ մարքեթինգային ընկերությունների շնորհիվ։ Տարբեր երկրներում խմիչքը գովազդվում է երաժշտական խմբերի և երգիչների կողմից, Ֆինլանդիայում՝ Nightwish, HIM, Stam1na, Kotiteollisuus, Korpiklaani, Նորվեգիայում՝ Trollfest, Pantheon I, 1349, Մեծ Բրիտանիայում՝ Enter Shikari։ Ներկայումս Յագերմաստերը հանդիսանում է ալտերնատիվ մետալ խմբերի համերգային շրջագայությունների հովանավորը, այդ թվում՝ Hemlock, Dog Fashion Disco և 8mm Overdose։ Արդյունքում ռոք և մետալ խմբերը այդ խմիչքին նվիրում են իրենց կոմպոզիցիաները, մասնավորապես՝ Inkubus Sukkubus խմբի երգը (The Beast with Two Backs ալբոմ), որտեղ խմիչքը բանաստեղծորեն անվանվում է Պանի երակերից հոսող քաղցրագույն արյուն։ Trollfest և Crossfaith խմբերն ունեն նաև Jagermeister անվամբ երգ։
2016 թվականին ընկերությունն իր դիզայնի մեջ կատարել է աննշան փոփոխություն՝ հանրությանը ներկայացնելով տեսանյութ, որտեղ երևում է շշի ձևի և ապրանքանիշի գույնի փոփոխությունը։ Ավստրալիայում Jägermeister-ը հովանավորում է AIR Charts-ը ՝ Ավստրալիայի պաշտոնական անկախ երաժշատակն շքերթները։
Արտաքին հղումներ
Կատեգորիա:Ալկոհոլային խմիչքներ Կատեգորիա:Լիկյորներ
Մոծակ (թերթ)
«Մոծակ», գրական-երգիծական պատկերազարդ շաբաթաթերթ։ Լույս, է տեսել 1906 թ.-ին, Թիֆլիսում, հայերեն, ռուսերեն, վրացերեն։ Խմբագիր-հրատարակիչ՝ Վ. Դավիդյանց։ Հիմնականում տպագրել է ծաղրանկարներ։ Քննադատել է է հայ ընտանիքներում տեղ գտած այսպես կոչված՝ «խորթ բարքերը», ծխականների ընտրության կարգը։ Քննադատել է Ռուսաստանի ցարական գրաքննությունը, Պետական դուման, այն դիտել որպես «օրապակաս» և «անօգուտ» ձեռնարկ, ծաղրել ստոլիպինյան ռեֆորմները։
Կատեգորիա:Հայկական երգիծական պարբերականներ Կատեգորիա:Հայկական գրական պարբերականներ Կատեգորիա:Վրաստանի հայկական շաբաթաթերթեր Կատեգորիա:Պարբերականներ այբբենական կարգով
Ունիֆորմիտարիզմ
Ունիֆորմիտարիզմը (անգլերեն՝ uniformitarianism) երկրաբանության մեջ գիտա-փիլիսոփայական թեզիս է, ըստ որի անցյալում գործող բնական պրոցեսները նույն պրոցեսներն են, որոնց գործընթացին կարելի է ականատես լինել ներկայումս։ Ունիֆորմիտարիզմի մեթոդաբանական նշանակությունը հաճախ ամփոփվում է հետևյալ դարձվածքով՝ «Ներկան անցյալի բանալին է»։
Երկրաբանական պրոցեսներում ունիֆորմիտարիզմի կոնցեպտը սկիզբ է առնում պարսիկ փիլիսոփա և գիտնական Աբու Ալի իբն-Սինայի «Գիրք ապաքինության» աշխատությունում (1027)։ Ունիֆորմիտարիզմի տեսությունն այնուհետև ձևակերպում է ստացել 18-րդ դարի շոտլանդացի նատուրալիստների կողմից, սկսած երկրաբան Ջեյմս Հաթթոնից։ Այդ փիլիսոփայությունը զարգացրել է Ջոն Փլեյֆերը, իսկ հետագայում այն մասնավորապես ժողովրդականացվել է Չառլզ Լայելի «Երկրաբանության սկզբունքները» գրքում (1830)։ «Uniformitarianism» տերմինի հեղինակն է Վիլյամ Ուիվելը, որը նաև ստեղծել է «կատաստրոֆիզմ» (catastrophism) տերմինը։ Կատաստրոֆիզմը ունիֆորմիտարիզմի փիլիսոփայական հականիշն է, որի համաձայն Երկիրն ստեղծվել է ինչ-որ գերբնական արարչության միջոցներով և ձևավորվել է աղետալի դեպքերի հետևանքով։
Փիլիսոփայություն Կատեգորիա:Գիտական տեսություններ
(6319) Բերեգովոյ
Միջին հեռավորությունը Արեգակից կազմում է 2,266345 ա. մ., առավելագույնը մոտենում է 2,0769 ա. մ. հեռավորության վրա և հեռանում 2,4558 ա. մ. ։ Արեգակի շուրջ մեկ ամբողջական պտույտ է կատարում 1246,2 երկրային օրվա ընթացքում, իր ուղեծրով շարժվելով միջինում 0,288878 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,09° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ալեխանդրո Ալոնսո
Ալեխանդրո Ալոնսո (Alejandro Alonso, ), արգենտինացի ֆուտբոլիստ, կիսապաշտպան։ Հանդես է եկել արգենտինական «Ուրականում», ֆրանսիական «Բորդոյում», «Մոնակոյում» և «Սենտ Էտիենում»։
Ակումբային կարիերա
Ալեխանդրո Ալոնսոն իր ֆուտբոլային կարիերան սկսել է «Ուրական» ակումբում, որը հանդես էր գալիս Արգենտինայի երկրորդ դիվիզիոնում։ «Ուրականի» կազմում նա հանդես է եկել չորս մրցաշրջան՝ այդ ընթացքում մասնակցելով 34 խաղի և դառնալով 5 գոլի հեղինակ։ 2005 թվականին Ալոնսոն տեղափոխվել է ֆրանսիական «Բորդո», որը ֆուտբոլիստի համար վճարել է 750 հազար եվրո։ «Բորդոյի» կազմում Ալեխանդրոն իր նորամուտը նշել է 2005 թվականի սեպտեմբերի 11-ին՝ «Լանսի» դեմ խաղում։ Արգենտինացի կիսապաշտպանը փոխարինման է դուրս եկել 90-րդ րոպեին, իսկ նրա թիմը խաղն ավարտել է ոչ ոքի՝ 1։1: Ֆրանսիայի առաջնության 2005/06 մրցաշրջանում Ալոնսոն անցկացրել է 21 խաղ և խփել 3 գոլ, ինչպես նաև դարձել Ֆրանսիայի առաջնության արծաթե մեդալակիր։
2006/07 մրցաշրջանում Ալեխանդրոն վերջնականապես դարձել է հիմնական կազմի խաղացող՝ այդ մրցաշրջանում անցկացնելով 30 խաղ և խփելով 1 գոլ, իսկ նրա ակումբն առաջնությունում զբաղեցրել է 6-րդ տեղը։ 2007 թվականին Ալոնսոն դարձել է Ֆրանսիական լիգայի գավաթակիր, հենց այդ նվաճած գավաթի շնորհիվ էլ «Բորդոն» ստացել է ՈՒԵՖԱ-ի գավաթի խաղարկության ուղեգիր։ 2007/08 մրցաշրջանում Ալոնսոն կրկին դարձել է Ֆրանսիայի փոխչեմպիոն։ «Բորդոյի» կազմում Ալեխանդրոն ընդհանուր առմամբ մասնակցել է 80 հանդիպման և դարձել 4 գոլի հեղինակ։
2008 թվականի ամռանը Ալեխանդրոն տեղափոխվել է «Մոնակո»․ նրա տրանսֆերը կազմել է 2,5 միլիոն եվրո, և Ալոնսոն ակումբի հետ կնքել է երեք տարվա պայմանագիր ։ Ալոնսոյի «Մոնակոյում» իր նորամուտը նշել է 2008 թվականի օգոստոսի 9-ին՝ Ֆրանսիայի առաջնության 2008/09 մրցաշրջանի՝ ՊՍԺ-ի դեմ խաղում։ Ալոնսոն մասնակցել է ամբողջ հանդիպմանը, իսկ նրա ակումբը Ֆրեդերիկ Նիմանիի խփած գոլի շնորհիվ հաղթել է 1։0 հաշվով ։ 2009 թվականի մարտի 4-ին Ալոնսոն Ֆրանսիայի առաջնության 28-րդ տուրի՝ «Թուլուզ» ակումբի դեմ խաղի հենց սկզբում ծնկի ծանր վնասվածք է ստացել և ստիպված է եղել հեռանալ խաղադաշտից արդեն հանդիպման 9-րդ րոպեին, որն ավարտվել է «Մոնակոյի» տնային հաղթանակով (3։2): Ինչպես պարզվել է ավելի ուշ, Ալոնսոն դուրս է մնացել մինչև 2008/09 մրցաշրջանի ավարտը ։
2011 թվականի հունվարի 31-ին Ալոնսոն դարձել է «Սենտ Էտիենի» խաղացող՝ ակումբի հետ կնքելով երկուսուկես տարվա պայմանագիր ։
Արտաքին հղումներ
Կատեգորիա:Արգենտինացի ֆուտբոլիստներ Կատեգորիա:Բորդոյի ֆուտբոլիստներ Կատեգորիա:Մոնակոյի ֆուտբոլիստներ Կատեգորիա:Սենտ Էտիենի ֆուտբոլիստներ Կատեգորիա:Ֆուտբոլի կիսապաշտպաններ
Պրոյեկցիա
Պրոյեկցիա, որևէ պատկերի կամ առարկայի արտապատկերումը (պրոյեկտումը) հարթության կամ այլ մակերևույթների վրա։
Հիմնական տեսակներն են կենտրոնական, զուգահեռ և ուղղանկյուն պրոյեկտումները։ Կենտրոնական պրոյեկտման դեպքում ընտրվում է որեէ կետ (պրոյեկտման կենտրոն) և այդ կետով չանցնող  հարթություն (պրոյեկցիաների հարթություն)․ այդ դեպքում յուրաքանչյուր  կետ (նախակերպար) պրոյեկտվում է։ (կերպար) անվանում են  կետի Պրոյեկցիան։ Որևէ պատկերի Պրոյեկցիան նրա բոլոր կետերի Պրոյեկցիաների միավորությունը ABC եռանկյանն է։ Զուգահեռ պրոյեկտման դեպքում ընտրվում է պրոյեկտման որեէ  ուղղություն և հարթություն, այդ դեպքում յուրաքասչյուր A կետ պրոյեկտվում է, որը կետով անցնող և ին զուգահեռ ուղղի և  հարթության հատման կետն է։ Ուղղանկյուն (կամ օրթոգոնալ) պրոյեկտումը զուգահեռ պրոյեկտման այն մասնավոր դեպքն է, երբ ուղղահայաց է։ Կենտրոնական և զուգահեռ պրոյեկտումները լայն կիրառություններ ունեն գծագրական երկրաչափության մեջ և տեխնիկայում։ Բացի վերը նշված պրոյեկտումներից, հայտնի են նաե գնդային մակերևույթի այլ մակերևույթների վրա պրոյեկտումներ, որոնք օգտագործվում են աշխարհագրության, աստղագիտության, տեղագրության մեջ։
Կատեգորիա:Մաթեմատիկական տերմիններ
Իգոր Մոսկվին
Մոսկվին Իգոր (Игорь Борисович Москвин, ), գեղասահքի խորհրդային և Ռուսաստանի մարզիչ ։ ԽՍՀՄ սպորտի վարպետ։ ԽՍՀՄ վաստակավոր մարզիչ։ IX Ձմեռային օլիմպիական խաղերի (1964 թվական) փակման արարողությանը ԽՍՀՄ օլիմպիական թիմի դրոշակակիրը։
Մարզել է այնպիսի մարզիկների, ինչպիսիք են Թամարա Մոսկվինան (ԽՍՀՄ-ի հնգակի չեմպիոն և ականավոր մարզիչ), Իգոր Բոբրինը (1981 թվականին` Եվրոպայի չեմպիոն), Յուրի Օվչիննիկով (ԽՍՀՄ չեմպիոն և 1975 թվականին Եվրոպայի չեմպիոնատում` բրոնզե մրցանակակիր), Վլադիմիր Կոտին (Եվրոպայի չեմպիոնատում` քառակի արծաթե մրցանակակիր, ապա` մարզիչ) և այլոց։
Կարիերա
Նախկինում գեղասահորդը հանդես է եկել զուգասահքում և երեք անգամ հաղթել է ԽՍՀՄ առաջնությունում (1952, 1953, 1954 թվականներ)` Մայա Բելենկայի հետ։ Առաջին խորհրդային գեղասահորդն է, ով 1956 թվականին (Մայա Բելենկայի, այլ սպորտային զույգ ներկայացնող Լիդիա Գերասիմովա-Յուրի Կիսելյովի, մենասահորդներ Իգոր Պերսիանցևի, Լև Միխայլովի և Վալենտին Զախարովի հետ) մասնակցել է գեղասահքի միջազգային մրցույթների։ Դա Եվրոպայի առաջնությունն էր։ Մարզվել է Պյոտր Օռլովի և Նինա Լեպլինսկայայի ղեկավարությամբ։
Բացի գեղասահքից նա լրջորեն զբաղվում էր նաև առագաստանավային սպորտով։ 1950-ական թվականներին մի քանի առագաստանավային ռեգատների հաղթող էր։ 1962 թվականին Նորվեգիայում մասնակցել է «Ոսկե գավաթին»` փաստացի։ Սա «Ֆինն» դասի յախտ-միայնակների աշխարհի առաջնություն է, որտեղ 133 մասնակիցներից զբաղեցրեց 27-րդ տեղը ։ Նա եղել է «Ֆինն» դասի օլիմպիական չեմպիոն Անդրեյ Բալաշովի առաջին մարզիչներից մեկը ։
Սպորտային կարիերայի ավարտից հետո որպես գեղասահքի մարզիչ աշխատել է Կենտրոնական խորհրդի ֆիզիկական կուլտուրայի և սպորտի «Դինամո» (Լենինգրադ) ընկերությունում, այնուհետև` «Բուրեվեստնիկում» (Լենինգրադ), «Տրուդում» (Լենինգրադ)։
1957 թվականից մարզել է Թամարա Բրատուսին, ով նրա ղեկավարությամբ դարձավ ԽՍՀՄ-ի հնգակի չեմպիոն, ինչպես նաև երկու անգամ` Ալեքսեյ Միշինի հետ։ 1964 թվականին նրանք ամուսնացել են։
15 տարի` 1965-1980 թվականներին, մարզել է Իգոր Բոբրինին։
Աշխատել է որպես մարզիչ-դուետ կնոջ` Թամարա Նիկոլաևնա Մոսկվինայի հետ, եղել է նրա կոնսուլտանտը։ Զբաղվել է երիտասարդ սպորտային զույգերով, օրինակ, Քսենյա Օզերովայի և Ալեքսանդր Էնբերտի հետ ։ Ներկա պահին (2016 թվականին) թոշակառու է։
Ընտանիք
Առաջին կինը` Մայա Բելենկայան է։ Կինը` Թամարա Նիկոլաևնա Մոսկվինա։ Աղջիկները` Օլգա (ծնվ.` 1970 թվական) և Աննան (ծնվ.` 1974 թվական)։
Արտաքին հղումներ
Կատեգորիա:ԽՍՀՄ սպորտի վարպետներ Կատեգորիա:ԽՍՀՄ վաստակավոր մարզիչներ
Մտածելու 6 գլխարկներ
Մտածելու 6 գլխարկներ (Six Thinking Hats), մտագրոհման (Brainstorm) ձև, գործիք՝ առաջին անգամ առաջարկված Էդուարդ դե Բոնոյի կողմից, որը «6 գունավոր գլխարկների» օգնությամբ ավելի արդյունավետ է դարձնում խմբակային քննարկումը, օգնում է հետևողականորեն պլանավորել մտածելու ընթացքը ։
Հիմնական բնույթը
Այս մեթոդի հիմքում ընկած է զուգահեռ մտածելու հայեցակարգը։ Որպես կանոն, այս կամ այն որոշումներն առաջանում են քննարկման ընթացքում մտքերի բախումներից, սակայն ոչ միշտ է ամենալավ տարբերակն ընտրվում։ Այս մեթոդի օգնությամբ տարբեր մոտեցումներ ու գաղափարներ հանդես են գալիս միաժամանակ՝ առանց իրար հանդեպ ինչ-որ առավելությունների։ Նկարագրելով մտածելու 6 ռեժիմներ՝ Դե Բոնոն համեմատում է դրանք 6 տարբեր գույնի գլխարկների հետ։ Քննարկման ընթացքում խմբի յուրաքանչյուր անդամ «հագնում է» մի գլխարկ և կատարում իր գործառույթները։
Կապույտ գլխարկ — Կառավարում
«Կրելով» կապույտ գլխարկը՝ տվյալ անդամը դառնում է պատասխանատու քննարկման ղեկավարման և դրան կողքից հետևման համար։ Այն օգտագործվում է քննարկման սկզբում՝ հաստատելով վերջինիս նպատակները և որոշելով՝ ինչի պետք է հասնել արդյունքում։
Օրինակներ՝
Սպիտակ գլխարկ — Փաստեր և տեղեկատվություն
«Կրելով» սպիտակ գլխարկը՝ տվյալ անդամը դառնում է պատասխանատու քննարկման թեմայի շուրջ տարբեր փաստերի և ինֆորմացիայի համար։ Բացի ունեցած տվյալներից՝ կարևոր է, որ տվյալ անձն ունենա որոշակի բազա, որպեսզի կարողանա հեշտությամբ հայթայթել պակասող կամ լրացուցիչ տեղեկություն։
Օրինակներ՝
Կարմիր գլխարկ — Զգացմունքներ և էմոցիաներ
«Կրելով» կարմիր գլխարկը՝ մասնակիցները արտահայտում են իրենց կարծիքները` հիմնված իրենց զգացմունքների և նախազգացումների վրա։
Օրինակներ՝
Սև գլխարկ — Քննադատություն, վատատեսություն
«Կրելով» սև գլխարկը՝ տվյալ անձը անընդհատ բերում է փաստարկներ, որոնք կազմում են քննարկվող թեմայի թույլ կողմերը, հնարավոր ռիսկերը, քննադատությունները և այլն։ Այս գույնը հիշեցնում է զգուշավորության մասին։
Օրինակներ՝
Դեղին գլխարկ — Լավատեսություն
«Կրելով» դեղին գլխարկը՝ տվյալ անձը նշում է քննարկվող թեմայի բոլոր առավելությունները։ Իրականում այս գլխարկը սևի ճիշտ հակառակն է։ Տվյալ գույնի կրողը հնարավորինս առանձնացնում ու կարևորում է դրական կողմերը։
Օրինակներ՝
Կանաչ գլխարկ — Ստեղծարարություն
«Կրելով» կանաչ գլխարկը՝ տվյալ անձը հանդես է գալիս նորարար ու տարբերվող գաղափարներով։ Խորհուրդ է տրվում այն օգտագործել սև գլխարկից հետո, որպեսզի դժվարությունները հեշտությամբ հաղթահարվեն։
Օրինակներ՝
Ծանոթագրություններ
Կատեգորիա:Մանկավարժական հոգեբանություն Կատեգորիա:1985 գրքեր
Քլինտոն շրջան (Նյու Յորք)
Քլինտոն շրջան (Clinton County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 2.896 կմ² է, բնակչությունը՝ 82.128 մարդ (2010 թ. տվյալներով)։ Շրջկենտրոնն է Փլատսբուրգ բնակավայրը։ Կազմավորվել է 1788 թ.։
Մոկաց Միրզա
«Մոկաց Միրզա», հայ ժողովրդական միջնադարյան վիպական-քնարական երգ, բալլադ (ըստ Կոմիտասի՝ դյուցազներգ)։ Տարածված է եղել Մոկսում։ Մեզ հասել է երգի չորս տարբերակ, բոլորն էլ՝ Մոկաց բարբառով։ Գրի են առել և հրատարակել Արիստակես վարդապետ Սեդրակյանը, Գարեգին սարկավագ Հովսեփյանը, Սարգիս Հայկունին և Հայկ Աճեմյանը։
Երգի բովանդակությունը հետևյալն է․ Կոլոտ փաշան (տարբերակներից մեկում քուրդ է, մյուսում՝ հայ) իշխան Մոկաց Միրզային հրավիրում է Զեզիրե քաղաքը և թունավորում՝ նրա հարսնացու Նազլուխանին տիրանալու համար։ Մոկաց Միրզային թաղում են Մալաքավա քաղաքում։ Հնարավոր է, որ երգի մեջ պահպանված է պատմական եղելություն, հանդիպում են մի շարք պատմական տեղավայրեր՝ Ջեգիրե, Մալաքավա, Ջիգրաշեն և այլն։ Եղանակը, որ գրառել են նախ Կոմիտասը, ապա Մ․ Մելիքյանը, ելևէջային տարրերով հարում է «Սասնա ծռեր» վիպերգի մեղեդիներին ու հին շարականներին, միաժամանակ ասերգային (պատմողական) և ծորերգային (քնարական) հատվածների հակադրումով, լադով ու մեղեդիական ընդհանուր կառուցվածքով իր մեջ խտացնում է գուսանական վիպա-քնարական ու պատմական երգերի բնորոշ հատկանիշները։ Երգիչն իր վերաբերմունքն է արտահայտում դեպքերի ու դեմքերի նկատմամբ, յուրաքանչյուր հատվածի վերջում հիշվում է․ «Հազար ափսո՜ս Մոկաց Միրզեն», «Բեմուրադ կեներ Կոլոտ Ւաջեն»։ Պահպանվել է երգի ձայնապնակը՝ Կոմիտասի կատարմամր։ Հայ սովետական կոմպոզիտորների մի շարք երաժշտական թեմաների համար դարձել է նախակերպար։
Բառեր
Կատեգորիա:Հայկական երգեր
Տանիպովկա
Տանիպովկա (Таныповка, Танып), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 98 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Տատիշլինսկի շրջանի բնակավայրեր
Սոկոլովո (գյուղ, Դորոգոբուժսկի շրջան)
Սոկոլովո (Соколово), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դորոգոբուժսկի շրջանի բնակավայրեր
Fireflies
«Fireflies» (Լուսատտիկներ), Owl City խմբի (Ադամ Յանգի էլեկտրոպ նախագիծը) դեբյուտային սինգլը «Ocean Eyes» ալբոմից։ Սինգլի ձայնագրությանը մասնակցել է Relient K խմբի վոկալիստ Մեթ Տիսսենը։ Նախագիծը նվաճել է համաշխարհային հաջողությունը, գլխավորելով ԱՄՆ-ի, Ավստրալիայի, Բելգիայի, Դանիայի, Իռլանդիայի, Շվեդիայի, Նորվեգիայի, Մեծ Բրիտանիայի և Նիդեռլանդների հիթ-շքերթները։
Տեսահոլովակ
«Fireflies» տեսահոլովակի ռեժիսորը Սթիվ Հուվերն է ։ Դրանում Ադամ Յանգը նվագում է էլեկտրո-երգեհոն սենյակում, որը լեփ-լեցուն է խաղալիքներով, որոնք տեսահոլովակի ժամանակ կենդանանում են։
Հիթ-շքերթներ
Երգը Billboard Hot 100-ում նորամուտը նշել է սեպտեմբերի սկզբին 97-րդ տեղու և 10 շաբաթ անց հասել առաջին հորիզոնականին ։ «Fireflies» երգի ժողովրդականությանը նպաստել է ամբողջ  Ocean Eyes ալբոմի վաճառքին, և արդյունքում այն ընդգրկվել է Billboard 200 հիթ-շքերթում ։ Billboard տարեկան հիթ-շքերթում երգը գրավել է 60-րդ տեղը ։ 2010 թվականի հունիսին RIAA -ն  «Fireflies» երգին շնորհեց երեք անգամ պլատինե սինգլի կարգավիճակ, իսկ բրիտանական BPI-ն սինգլին շնորհեց պլատինե կարգավիճակ։ Մեծ Բրիտանիայում սինգլն առաջին տեղում է հայտնվել երեք շաբաթ անընդմեջ. «Fireflies» երգը նաև առաջին հորիզոնականներն է զբաղեցրել Ավստրալիայի, Իռլանդիայի, Դանիայի, Շվեդիայի, Նիդեռլանդների չարթերում (10 շաբաթվա ընթացքում) և ընդգրկվել է թոփ 10-ում Ավստրիայում, Բելգիայում, Կանադայում, Լեհաստանում, Ֆինլանդիայում, Գերմանիայում, Ճապոնիայում, Նոր Զելանդիայում, Նորվեգիայում, Պորտուգալիայում և Շվեյցարիայում։
Ծանոթագրություններ
Կատեգորիա:Billboard Hot 100 գլխավորած սինգլներ Կատեգորիա:Երաժշտական մեմեր Կատեգորիա:Փոփ երգեր Կատեգորիա:2010 սինգլներ Կատեգորիա:2010 երգեր Կատեգորիա:Երգեր այբբենական կարգով Կատեգորիա:UK Singles Chart գլխավորած սինգլներ Կատեգորիա:Irish Singles Chart գլխավորած սինգլներ
Վարդի ծառ
Վարդի ծառ, վարդափայտ, բահիա, փայտ է, որը ստանում են Dalbergia decipularis արևադարձային ծառի Դալբերգիա (Dalbergia) տեսակից։ Այն աճում է բացառապես Բրազիլիայում և Գվատեմալայում։ Նախկինում համարվում էր, որ այս փայտը ստանում էին Dalbergia frutescens (հոմանիշ D. variabilis) ծառի տեսակից։ Դալբերգիա ծառերի տեսակները (Dalbergia) նույնպես տալիս են փայտ, որը կոչվում է վարդափայտ կամ պալիսանդր։ Վարդափայտը բնութագրվում է իր փայտի գույնով՝ դեղինից մինչև վարդագույն, կարմիր նախշով և վարդի բույրով։
Ավանդաբար ֆրանսերեն կոչվում է bois de rose։
Սա շատ ամուր և պինդ, կատարյալ փայլեցրածության ենթակա փայտ, որն օգտագործվում է փոքր շքեղ օբյեկտների կահույքի արտադրության համար, ինչպիսիք են հյումիդորներ, ինչպես նաև երաժշտական գործիքների արտադրության մեջ։
Քանի որ այս փայտի համեմատաբար բարձր գինը հազվադեպ է հնարավորություն տալիս մեզ օգտագործել նրան ամբողջովին կահույքի մեջ, սովորաբար օգտագործվում են նրբատախտակներ և ինտարսիաններ։ Կիթառ արտադրելիս վարդափայտից երբեմն պատրաստում են խեմը, թխկու կամ վարդափայտի փոխարեն։ Այս ծառի փայտից հաճախ պատրաստում են բլոկ սրինգներ նաև գեղեցիկ դանակների բռնակներ։
Ավստրալիական
Ավստրալիայում կա վարդի ծառի ընդհանուր անունը ՝ Հարպուլիա (Harpullia)։ Հարպուլիայի որոշ սորտերը գնահատվում էին իրենց մութ գունավոր փայտով։ Առավել հայտնի սորտերից էր Հարպուլիա pendula, որը լայնորեն տնկում էին Ավստրալիա արևելյան ափի երկայնքով։
Բրազիլական
Բրազիլական վարդափայտն ունի մի քանի տեսակներ։ Դասական բարձրորակ փայտ է, հիանակի ֆիգուրայով։ Այն օգտագործվում է կահույքի դրվագազարդության մեջ և մանր ֆրեզման էլեմենտներում։ Հասանելի է միայն փոքր չափսերով, այն հազվադեպ է օգտագործվում ընդհանուր կահույքի մասերի մեջ։ Ինչպես և մյուս փայտերը, որոնք ունեն վառ արտահայտված նկար փայտի վրա, վարդափայտը շատ նորաձև է։ Տասնիններորդ դարում Բրազիլիայի վարդի ծառը համարվում էր Physocalymma scaberrima ցեղից, սակայն քսաներորդ դարում պարզ դարձավ, որ այն Dalbergia տեսակներից է։ Ինչ-որ ժամանակ, այն սխալմամբ համարվում էր Dalbergia frutescens var. tomentosa տեսականի, ինչը կարելի է նկատել հին գրքերում, ուղղված ատաղձագործներին։ Մի քանի տասնամյակ անց, այն արդեն հայտնի էր, որպես Dalbergia decipularis, որը աճում էր միայն Բրազիլիայի տարածքում։
Աղբյուրներ
Կատեգորիա:Փայտ
Եվրոպայի չեմպիոնների գավաթի եզրափակիչ 1981
Եվրոպայի չեմպիոնների գավաթի եզրափակիչ 1981, ֆուտբոլային հանդիպում անգլիական Լիվերպուլի և իսպանական Ռեալ Մադրիդի միջև, որը տեղի է ունեցել 1981 թվականի մայիսի 27-ին Ֆրանսիայի Փարիզ քաղաքի Պարկ դե Պրենց մարզադաշտոմ։ Այն Եվրոպայի չեմպիոնների գավաթ 1980-1981 մրցաշրջանի եզրափակիչ հանդիպումն էր։ Սա Լիվերպուլի երրորդ եզրափակիչն էր 1977 և 1978 թվականներից հետո, իսկ Ռեալ Մադրիդի համար իններորդ եզրափակիչն էր, որից վեցում նրանք հաղթանակ էին տարել։
Յուրաքանչյուր ակումբի համար եզրափակիչ հասնելու համար պահանջվեց անցնել չորսական փուլ։ Ամեն փուլում ակումբները խաղացին երկուական անգամ։ Բացառույամբ մեկ փուլի Լիվերպուլը բոլոր հանդիպումներում վստահ հաղթանակ տարան, միայն Բավարիա Մյունխենին հաղթեցին մրցակցի հարկի տակ խփած գոլի շնորհիվ։ Ռեալը մինչև եզրափակիչ մասամբ անցավ վստահորեն, մասամբ դժվարություններ ունեցավ։
Լիվերպուլ
Լիվերպուլը որակավորվեց մրցույթին, որպես Անգլիայի չեմպիոն` հաղթելով Ֆուտբոլային լիգա 1979–80-ում ։ Նրանց առաջին մրցակիցը Ֆինլանդիայի չեմպիոն Օլուն Պալոսուերան էր։ Առաջին խաղը Ֆինլանդիայում ավարտվեց 1-1 հաշվով, երկրորդ խաղում Լիվերպուլը հաղթեց 10-1 հաշվով ։
Երկրորդ փուլում Լիվերպուլի մրցակիցը Շոտլանդիայի չեմպիոն Աբերդինն էր, որի մարզիչը Ալեքս Ֆերգյուսոնն էր։ Առաջին խաղը կայացավ Շոտլանդիայում և Լիվերպուլը հաղթեց նվազագույն 1-0 հաշվով։ Երկրորդ խաղում Լիվերպուլը հաղթեց 4-0 հաշվով և ընդհանուր 5-0 հաղթանակից հետո դուրս եկավ քառորդ եզրափակչ, որտեղ պետք է հանդիպեին Բուլղարիայի չեմպիոն ԲԿՄԱ Սոֆիայի հետ։ Քառորդ եզրափակչում Լիվերպուլը նույնպես դժվարություն չունեցավ և հաղթեց 6-1 ընդհանուր հաշվով ։
Կիսաեզրափակչում Լիվերպուլի մրցակիցը Գերմանիայի չեմպիոն Բավարիա Մյունխենն էր։ Առաջին խաղը Անգլիայում ավարտվեց գոլազուրկ ոչ ոքի։ Լիվերպուլին անհրաժեշտ էր գոլ խփել Մյունխենում եզրափակիչ դուրս գալու համար, բացի այդ նրանց չէր կարող օգնել հարձակվող Կենի Դանգլիշը, ով վնասվածք ստացավ հանդիպման առաջին րոպեներին, իսկ նրան փոխարինեց անփորձ Հովարդ Գեյլին։ Սակայն Գեյլին արդարացրեց իրեն և ժամանակ առ ժամանակ անհարմարություններ էր պատճառում Բավարիայի պաշտպանությանը ։ Լիվերպուլը առաջ անցավ Ռեյ Քենեդիի շնորհիվ 7-րդ րոպեին։ Բավարիան հավասարեցրեց հաշիվը Կառլ-Հայնց Ռումենիգեի շնորհիվ։ Հանդիպման մնացած ժամանակում այլևս գոլ չգրանցվեց և Լիվերպուլը դուրս եկավ եզրափակիչ մրցակցի հարկի տակ խփած գոլի շնորհիվ։ Սա Լիվերպուլի հինգերորդ եզրափակիչն էր հինգ մրցաշրջաններում ։
Ծանոթագրություններ
Կատեգորիա:ՈՒԵՖԱ Չեմպիոնների Լիգայի եզրափակիչներ Կատեգորիա:1981 ֆուտբոլում Կատեգորիա:Ռեալ Մադրիդի հանդիպումներ
Անդրե Գյուստավ Սիթրոեն
Անդրե Գյուստավ Սիթրոեն  (André Citroën),, ֆրանսիացի արդյունաբերող, «Սիթրոեն» կոնցեռնի և համանուն ավտոմեքենաների հիմնադիր։
Կենսագրություն
Անդրե Գյուստավ Սիթրոենը ծնվել է Փարիզում՝ հրեական ընտանիքում։ Նա ընտանիքի հինգերորդ երեխան էր. հայրը՝ Լևի Սիթրոենը, (Levie Citroen), ադամանդների և այլ թանկարժեք քարերի նիդերլանդացի վաճառական էր, մայրը՝ Մաշա Քլեյնմանը, Լեհաստանից էր։ Երբ դեռ չէր լրացել Անդրե Սիթրոենի 6 տարին, նրա հայրը ինքնասպան է լինում և ընտանիքին է թողնում հսկայական կարողություն։ Լևի Սիթրոենի արտասահմանյան ձեռնարկության միայն մեկ պարտատոմսը կազմում էր 1 միլիոն ֆրանկ, որն այն ժամանակ մեծ գումար էր։ Սակայն, չնայած ադամանդ վաճառողների շրջանում ունեցած ֆինանսական մեծ կապերի, Անդրե Գյուստավ Սիթրոենը նախընտրում է չգնալ հոր հետքերով։ Անդրեն պլանավորում է ընդունվել պոլիտեխնիկական դպրոց, որպեսզի այնուհետև դառնա ինժեներ։ Ավարտելով ուսումը՝ Սիթրոենը մեկնում է զինվորական ծառայության ։
Առաջին համաշխարհային պատերազմի տարիներին Փարիզում՝ Ժավել գետի ափին՝ Էյֆելյան աշտարակի մոտակայքում, Անդրեն կառուցել է բեկորային արկերի արտադրությամբ զբաղվող գործարան։ Ֆրանսիայում ռուս ռազմական գործակալ Ալեքսեյ Ալեքսեևիչ Իգնատևի վկայությամբ գործարանը կառուցվել է Ռուսաստանի համար նախատեսված բեկորային արկերի արտադրության պատվերների միջոցներով։ 1915 թվականի մարտին Սիթրոենն ստացել է ավանս՝ կանխավճար, ընդհանուր գումարի քսան տոկոսի չափով, որի դիմաց, բացի առաջնակարգ բանկի բանկային երաշխիքներից, նրան տրվել է հիպոթեք գործարանային ամբողջ սարքավորումների և հողամասի համար, որտեղ այդ ժամանակ գործում էր գնդիկավոր առանցքակալների գործարանը։ Գործարանի շինարարությունն ավարտվել է ռեկորդային ժամկետներում՝ ընդամենը չորս ամսում։ Ռուսական բանակի համար կոտորակառումբի (շրապնել) արտադրման պատվերն իրականացվել է 1915 թվականի օգոստոսի 1-ից մինչև 1916 թվականի օգոստոսի 1-ը նվազագույն ուշացումով և առանց որևէ թերության ։
1919 թվականին նա վերազինել է գործարանը ավտոմեքենաների արտադրության համար։ «Սիթրոեն» ընկերությունը դարձել է 1930-ական թվականների ամենահաջողված ավտոարտադրողներից մեկը Եվրոպայում։ Սակայն Անդրեի մոլուցքը դեպի մոլեխաղեր տանում է սնանկության։ Michelin ընկերությունը գնել է «Սիթրոեն»-ը։
Անդրե Գյուստավ Սիթրոենը մահացել է 1935 թվականին ստամոքսի քաղցկեղից Փարիզում։ Թաղված է Մոնպառնասում, թաղումը կազմակերպել էր Փարիզի գլխավոր ռաբբին ։
Արտաքին հղումներ
Կատեգորիա:Ֆրանսիայի հրեաներ Կատեգորիա:Ֆրանսիացի գործարարներ Կատեգորիա:Ֆրանսիացի գյուտարարներ Կատեգորիա:Քաղցկեղից մահացածներ Կատեգորիա:Ավտոմեքենաշինական ընկերություններ Կատեգորիա:Ֆրանսիացի ճարտարագետներ
Քրիստին Լագարդ
Քրիստին Մադլեն Օդետ Լագարդ (Christine Madeleine Odette Lagarde, ), ֆրանսիացի փաստաբան և Ժողովրդական շարժման միություն կուսակցության քաղաքական գործիչ, ով 2011 թվականի հուլիսի 5-ից ղեկավարում է Արժույթի միջազգային հիմնադրամը (ԱՄՀ)։